ھرکسی نیک ءُ بدے پردگ کُتیں۔ زاھدہ رئیس راجی ءِ پربند ندرانت پہ باسک ءِ وانوکاں
دستونک
میزاں میزاں در ھمک کینگ کُتیں
 دژمن ءِ درداں دل ئ ترکگ کُتیں
مُرتگینانی تب ئ زندگ کُتیں
 آ دلے کہ ڈوکے ات، شیشگ کُتیں
ھردمگ ھر کوچگ ءِ ھمراہ اتیں
 ھرکجا رپتیں وتی میتگ کُتیں
اے دگہ گپے کہ چیرا ت مُدتے
 دیدگاں پدر دل ءِ واھگ کُتیں
شرکینیں گالانی مُز دیستیں اگاں
 کُچلینانی ھبر بینگ کُتیں
مئےد ل ءَ وھدے پکار ات زندگی
 پنڈگ ءَ ، دیما تئ کاسگ کُتیں
زندمان ءِ آکبت زانگ نہ بیت
 ھرکسی نیک ءُ بدے پردگ کُتیں
منزل انت راجی تئ پاد ءِ دل ءَ
 چہ وتی راہ ءَ جتا کنٹگ کُتیں
زاھدہ رئیس راجی